Според констатациите свободният им капацитет е от порядъка на [40 000 — 50 000 тона]. Това съответства на [30 — 50 %] от потреблението на Съюза. Установени бяха и намерения за изграждането на нови мощности.
 (96)
 Според оценките на заявителя общият капацитет на всички производители в КНР е над един милион тона. Следователно въз основа на използвания капацитет от включените в извадката производители общият свободен капацитет в КНР се изчислява приблизително на 500 000 тона, което четворно превишава потреблението в Съюза. Дори другите производители износители да използват капацитета си в по-голяма степен от включените в извадката производители, общият свободен капацитет в КНР остава значителен и превишава общото потребление в Съюза.
 (97)
 Според оценките на заявителя, които се основават на вътрешното производство, вноса и износа в КНР, общото вътрешно потребление в КНР е 310 000 тона. Тъй като неизползваният капацитет превишава с повече от 150 % оценките за вътрешното потребление в КНР, може да се направи изводът, че е слабо вероятно вътрешното потребление в страната да се увеличи със 150 % и огромният свободен капацитет да бъде усвоен.
 (98)
 Поради това се стигна до заключението, че е налице значителен свободен капацитет, който може поне отчасти да се насочи към пазара на Съюза, ако се допусне срокът на действие на мерките по отношение на КНР да изтече.
 3.2.2. Ценова политика на КНР на други пазари
 (99)
 Антидъмпингови мерки за вноса на разглеждания продукт от КНР се прилагат в Евразийския икономически съюз (Беларус, Казахстан и Русия) и в Украйна. Това сочи, че като цяло отрасълът в КНР прилага дъмпингови практики по отношение на разглеждания продукт на други пазари.
 (100)
 Установено бе също така, че цените на износа от КНР за всички други трети държави като цяло са по-ниски от експортните цени за Съюза. Въз основа на статистическите данни на КНР за износа експортните цени от КНР за трети държави са средно с 23 % по-ниски от експортните цени за Съюза.
 (101)
 Комисията стигна до заключението, че ако сега действащите мерки бъдат отменени, съществува вероятност китайските производители износители да пренасочат износа си към Съюза на дъмпингови цени.
 3.2.3. Привлекателност на пазара на Съюза
 (102)
 При размер над 100 000 тона пазарът на Съюза се оценява като втори по големина в света след КНР и е по-голям от пазара в САЩ. Това го прави привлекателна цел за китайските износители.
 (103)
 На второ място, беше установено, че средните експортни цени от КНР за Съюза са значително по-високи от средните цени на китайския износ за други пазари, което също показва, че пазарът на Съюза е привлекателен за тях. Както се посочва в съображение 100, експортните цени от КНР за трети държави са средно с 23 % по-ниски от експортните цени за Съюза.
 (104)
 На трето място, действащите антидъмпингови мерки на други пазари, като Русия и Украйна, ограничават достъпните други пазари за КНР. Предвид гореизложеното, ако срокът на действие на мерките изтече, износът от КНР вероятно отново ще се насочи към пазара на Съюза и вероятно пазарният му дял ще се доближи до дела преди налагането на мерките